Rikke Lind

Rikke Lind (født 27. juni 1968) er en norsk politiker (Ap) og fra januar 2022 administrerende direktør i SJ Norge.

Lind er fra Akershus. Hun var vararepresentant til Stortinget i perioden 1997–2001 og rykket opp til fast representant etter at Anneliese Dørum døde 4. november 2000. Fra 2007 til 2012 var Lind statssekretær i Nærings- og handelsdepartementet, en post hun overtok etter forgjengeren Karin Yrvin etter at Odd Eriksen fratrådte som næringsminister. I 2012 ble hun ansatt som generalsekretær i Redningsselskapet, en stilling hun hadde til 2021.

Lind har lærerutdanning fra Høgskolen i Oslo, men har ikke jobbet i dette yrket annet enn som vikar like etter videregående skole.

Hun har hatt en rekke ulike politiske verv og stillinger i Akershus og i Arbeidernes ungdomsfylking/Arbeiderpartiet.

Lind jobbet i perioden 2001–2007 i ulike næringslivsorganisasjoner, som Energibedriftenes landsforening og Norges rederiforbund. Hun har også sittet i en lang rekke styrer.

Referanser

Eksterne lenker 
 
 
 Regjeringen.no om Rikke Lind

Statssekretærer fra Ap
Stortingsrepresentanter fra Ap
Stortingsrepresentanter for Akershus
Stortingsrepresentanter 1997–2001
Statssekretærer i Regjeringen Stoltenberg II
Norske foreningspersoner
Redningsselskapet
Norske pedagoger
Alumni fra Høgskolen i Oslo
Artikler i sjøfart-prosjektet